Ar bolisérion a rê ur ged-tro èl peb noz. Ind a arrué dur peùar-hent,  pa laras ur polisour a-dran dar bleinour.  Kêh goustadigoh, Fredie.  Petra zo ?  Ar gamionetenn, du-ze. E-tal ar horn.  Ha neusen ?    Joe Guardi a zigoras é garned.  Me gred on-neus un Avis a Glask diar ur Ford Econoline. » Digor a ras  golaou an doublaj, hag a sellas buan ar pajennou.  Chetu, émé ean. Guéturiou da gerhad : ur Ford Econoline bej a 1979,  rejistret RL 68-7210. Ur Citation glaz a 1984, niveren DL 74-3681. Se  zo. Dam da selled.    An daou zén a ias kuit doh ar wétur, ged ou goleiér-dorn. An niveren a  oa é guirioné RL 68-7210.  Freddie a glaskas digor dor ar bleinour. Didorr en em zigoras.  Prestig goudé, Joe a zigoras eùé bouist an daolenn.  Peus kavet un dra bennag ? é houlennas  Freddie.  Me gred emant ar papériou hoah aman.    Ur sahig a blastik é tennas hag a gaùas inou lod a zokumentou. Ur  liorig diar ar mod uzein ar Ford. Duplicatum ur hontrakt asurans. Ur  gartenn gri. Ar gamionetenn a oa dun dén anùet Franck Sebastiani, é  chom 604 Eden Lane é Collinsworth, dan tu rall ag ar stêr.    Ж    An dén hag ar plah en em dabuté e toned éndro ér gêr. Dor ar saverez  en em zigoras.  Dar mare ketan, ind ou-des krèdet e oa ur  sort mannekin lein a blouz,  da chuér. Ur goap a Halloween.    Da heul ind a wélas é oa ér hreiz ur blès digor, ha goèd. Ar vaoéz a  youhas, hag ind ou-daou a ias kuit é rideg doh antré ar savadur, hag a  ias dur gabin a bellgomz, men an dén a ras buan an 911 hag a  zisplegas ged ur voéh guen ar péh ou-doé kavet.    Polisérion ar ged-tro Boy Two a oa du-zé tri munut da heul.  Unan étrézé a dapas dohtu é dalkie-walkie eid gervel an 87ved  distrikt.    Én amzér-man, é gansort, a glaské dija é chakotou an hantér-horf. Ean  a dennas un doug-billedou, hag inou é kavas ur permed blenein. Lenn a  ras an anù hag ar chomléh.  Ne chanjo ket é idantité, breman.    Ж    Degeméret peus ur galvenn telefon louz, divalao, é tisplegas Parker.  Am-eus komprenet erfin, é respontas Peaches.    Nhe-doa ket chanjet kalz, ged an amzér. Mar nen-déhé ket ouiet é oad  guir, Parker en-dehé krèdet he-oa dar muian  hantér-hant vlé. He  bruchet a oa havaleb ha stard, he bleo a oa ru kél, martézé ged un  tammig liou breman. He diùhar a oa havaleb - met an diùharr a chanj  guéh erbed. Parker a chonjé en-doé greit mad boud lamet é varù é-raog  moned kuit ag ar homisariat.    Ne vez ket komprenet dioustu piou int. Me fell din lâred ne zigoront  ket an telefon evid lared deun taol traou louz. Dal liesan ind a lar  kalz a draou all, a ra troiou kamm, hag arruit oh ober traou iskiz  araog boud komprenet penaoz eo hoarvezet.  Se zo spis an traou a zou bet ! é laras Peaches. Dan dereù, nam-eus  ket chonjet e kellahé boud un den divalao. Ean en-des laret é anù ha…  Phil Hendricks, a g/Camera works, sé zo ?  Spis, ya. Un niveren pellgomz en-doé, hag ur chomleh.  Klasket ho-peus gerùel an niveren-man ?  Èl-sur, nam-eus ket ! Krèdein a ret an den-sen en em vasturbé dar  pellgomz ?  Diêz eo lared, gwelet-hu ? Herve ar pez hoh-eus laret din, pe eñ a  rê  endeo, pe eñ a zonje ober-hi da heul. Eñ a venne e larit penaoz ema ho  korf - kaer kenan, ouspenn.  Ho trugarekaad, é laras Peaches én ur voushoarh.  Hervezon, e oa e giz dehan kaoud plijadur. Lâred deoh hwi a ziwisk  dirag ar melezour. Soezuz eo pegement a vaouezed a vez lorbed mod-ze.  Hag eñ en-eus plijadur braz pa int noah dirag ar miloer.  Dar poent-ze am-eus deraouet kompren.  Evel-sur.  Pen-des laret din diwiskein ma hiviz.  Evel-sur. Kalz a  vaouezed ne gomprenont ket, zoken dar poent-ze.  Soezet e vefeh. Ind a zalh ober ar pez e lar an den, heb sonj neo ket  reiz.  Breman am-eus aon é tahé aman, é laras Peaches.  Dar liesan, e laras Parker sioul, an dud-ze ne reont ket an dra-ze.  Ne balforsont ket, na lahont ket. Ne gredit ket ez on an aviel, met  kazi dalhmad an dud a halv mod-ze neont ket pelloh.  Kazi berped, é laras Peaches dhe zro.  Ya, é anaouas Parker. An oll dud foll-ze ne reont ket an oll  ar memez  tra.  Me chonj en-des ma chomléh. Ha niveren ar ranndi a zo àr bouist ar  lihériou.  Gouzoud a ran. Lennet am-eus ive pa meus implejet hoh interfon. Met  eo skrivet nemed P. Muldoon.  Lior ar pellgomz eùé. Ha neoah en-des ma halvet.  Selaouit, ne gredan ket e teufe dho ti. Ne gredan ket ive e kalvo  ahanoh eur wech all. Met, en ho plas, e chanjfen ar gemenn war ma  responder euz pellgomz. Dar liesan e reont ar vaouezed o-unan kemenou  hag a lar  mad penaoz ind a zo o-unan. Gwelloh eo eur gemenn verr ha ne  lar netra diwarnoh, eun dra mod : « Hwi zo e gwirionez dan niverenn  123-4567, komzit goude ar bip e klevot ». Ar respont-ze ne lar netra  diwarnoh ha ne lar ket ivez ma z oh er gêr pe get, na ma chomit hoh-  unan pe ged tud all.  Kompren a ran.  An dra zo, an dud a oar breman eo red dezo komz goude ar bip. Neo ket  red lared kalz a vunudou. Ezomm neo ket nag euz eur gemenn  dreistordinel. Ar mignoned a  halv a vo skuizet gantan hag a zay dezo  hoant ho taga. Med eun den obsedet, eñ, a sonjo penaoz eo koezet war  eun afer mad, hag eñ a halvo betag e respontot hwi hoh-unan.  Gwéld ran.  Ya, e laras Parker. Ur mignon hoh-eus hag a hellfe rejistra eur gemenn  evidoh ?  Nouian ket…  Ar gwellan diskoulm e vefe. Eun den fall pe klanv a zibab hoh ano dre  chans e leor an telefon, hag eur vouez goaz a respont dehan. Neuze, eñ  a sonj eo P. evid Paul pe Beter, ha ket  Peaches. Se zo ar pez eo red  deoh ober, nemed ma hwi heus aon e tisplijfe da oazed all hag a  hellfe gervel evid eur rezon vad. Hwi a reot ho sonj.  Gwéled ran, é laras Peaches hoah.  Ya, é talhas Parker. An hini euz hiziou a oar dija hoh ano-badez, hag  en-eus klasket dija é hoari ganeoh. Martézé é ray endro. Mard e vo, e  rim eur brankaad war ho linenn.  Ur brankaad ?  Evid gouzoud a-beban e halv, zoken pa serr buan ar pellgomz. Red eo  deoh gervel ahanon  dioustu ma ra ar memez tra eur wech all.  Gelloud a ret boud sur !  Mad tre, é laras Parker. On-neus aozet an traou. Met ne gredan ket e  halvo eur wech all araog pell.  Nameid ma ean a za aman !  Laret am-eus dija deoh ne gredan ket e rafe. Ha, mard e vefe, breman e  ouzoh da venn e halvot.  Hegarad eo doh obér kemend all evidoun.  Ma dever e ran, nemed.  E servij eh oh, breman ?  Non ket, e gwirionez.  Plijuz e vefe doh moned genein dun abaden ?      Ж    .